Diari Oficial de la Generalitat Valenciana


Sumari del DOGV 3898, del 15-12-2000 (2000/10143)

RESOLUCIÓ de 14 de desembre del 2000, del secretari general de la Presidència, de la Convocatòria de 23 d'octubre del 2000, d'ajudes a projectes de cooperació internacional al desenvolupament que realitzen organitzacions no governamentals per al desenvolupament (ONGD), per a l'any 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10289


Organisme emissor
:   Presidència de la Generalitat

Tipus de document
:   Resolució

RESOLUCIÓ de 14 de desembre del 2000, del secretari general de la Presidència, de la Convocatòria de 23 d'octubre del 2000, d'ajudes a projectes de cooperació internacional al desenvolupament que realitzen organitzacions no governamentals per al desenvolupament (ONGD), per a l'any 2000. [2000/10983]
  
Vist que en data 31 d'octubre del 2000 va ser publicada en el Diari Oficial de la Generalitat Valenciana (DOGV núm. 3.868), la Resolució de 23 d'octubre del 2000, del secretari general de la Presidència, de convocatòria d'ajudes a projectes de cooperació internacional al desenvolupament que realitzen organitzacions no governamentals per al desenvolupament (ONGD).
  
Vist que a aquesta convocatòria s'han presentat un total de 115 projectes, en els quals se sol·liciten subvencions que sumen un import total de 7.414.701.173 pessetes;
  
Vist que la Comissió Executiva per a l'Aplicació del Programa de Cooperació al Desenvolupament, segons l'article 12 del Decret 201/1997, d'1 de juliol, i l'article 10 de la resolució de convocatòria, després de valorar els criteris establerts en l'ordre esmentada, ha aprovat en la seua reunió de 13 de desembre de 2000 un dictamen en què es realitza una proposta motivada de resolució de la convocatòria;
  
Ateses les atribucions conferides per l'article 10 de la Resolució de 14 d'agost del 2000, l'article 13 del Decret 201/1997, del Govern Valencià, de data 1 de juliol, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament, posats en relació amb l'article 3 del Decret 13/1999, de 30 de juliol, del president de la Generalitat Valenciana, sobre delegació de competències, i a proposta de la Comissió Executiva, adoptada en la sessió de 13 de desembre de 2000, resolc:
  
Concedir a les entitats i projectes esmentats a l'annex I les subvencions sol·licitades per l'import que hi apareix especificat, i que suma 703.281.820 pessetes.
  
I denegar a les esmentades en l'annex II les ajudes i subvencions sol·licitades, pels motius que s'expressen en el mateix annex.
  
Contra aquesta resolució, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa administrativa.
  
Tot això sense perjudici de la interposició del recurs potestatiu de reposició davant el mateix òrgan que dicta la resolució, en el termini d'un mes des de l'endemà de la publicació, d'acord amb el que preveuen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de desembre del 2000.- El secretari general de la Presidència: Vicente Gomís Cerdán.